1. **Aisea ua faatagaina ai e le Atua ia i ai le agasala ma mafatiaga? (Salamo 74 and 79)**
   * Ina ua faaumatia e le Tupu o Nepukanesa le Malumalu ma faatafuna’ina Ierusalema, sa matuā le mautonu tagata o le Atua (Salamo 79:1-4; 74:3-8).
   * O le a le umi o le a faataga ai e le Atua nei puapuaga? A’o le a le umi o le a manumalo ai pea le amioleaga? O le a le umi o le a upuleagaina ai le suafa o le Atua? O le a le umi Na te le faamagaloina ai agasala? O le a le umi o le a le tali mai ai pea o Ia? (Salamo 79:5; 74:9-11) .
   * Pe afai ae faaumatia tagata o le Atua, o ifea la le mamalu o le Suafa o le Atua? Na’o le pau lava le vaifofō o loo iloa e le faisalamo, o le taui ma sui atu o le Atua i ona tagata ma faaumatia o latou fili, faapei ona Ia faia i aso ua mavae (Salamo 79:6-7, 12; 74:13-19).
   * Mo le silafia, o le agasala ua oo ai i latou i lenei tulaga, na ia ole atu ai i le Atua ina ia faafofoga mai, ma ia manatua lana feagaiga, faamagaloina agasala, tafiesea mafatiaga, ma ia galue e fai ma sui o ona tagata (Salamo 79:8-9, 11, 13; 74: 20-23).
2. **Aisea ua faataga ai e le Atua mafatiaga i le tagata ua le ta’usalaina? (Salamo 88)**
   * O le tagata e alofa i le Atua ma manao e auauna ia te Ia, e faamoemoe e mafai ona puipuia o ia e le Atua ma sa’oloto mai le leaga. A’o le mea moni lava, o le tagata amiotonu e mafatia foi faapei o isi.
   * O le faisalamo, o loo ma’i, o loo faatalitali i le oti, ma e le o malamalama pe aisea ua le tali mai ai le Atua (Salamo 88:3-4, 9-14). Ua ia tuua’ia foi le Atua o le mafuaaga lea o lona ma’i ma ona tiga (Salamo 88:6-8, 16-18).
   * E le o ta’ua mai i le Salamo 88 o le agasala na ono mafua ai lona ma’i. O le mea moni, o ona mafatiaga (faapei ona masani ona tupu i o tatou mafatiaga) e le’i maua mai lea i soo sana lava agasala. O le mea moni lenei ua avea ai mafatiaga ma mea e faigata ona malamalama i ai, e le ma-faamatalaina.
   * E na o le tasi lava le vaifofō: Ia tagi atu ia te Ia o lē o loo pulea mea uma, ma ia faatali mo Ia ia galuea’ina i se taimi talafeagai ai (Salamo 88:1-2).
3. **Aisea ua le faamuta ai e le Atua o tatou puapuaga i le taimi nei? (Salamo 69)**
   * O le a se tulaga ua lagona ai e le fai-salamo le mamao mai le Atua?
     + E faapei o se ‘aila ua le mafai ona maua se vai e inu ai (Salamo 42:1-3)
     + Ua mafatia o ia, ua tiga, ua leai se toe manao i le ola (Salamo 102:2-4)
     + E foliga o loo ia nofo i se toafa, faapei o se kati, o se lulu poo se manulele ua nofo to’atasi (Salamo 102:6-7)
     + Ua ia lagona ua magoto ifo i le palapala, ua le mafai ona tu atu, e aunoa ma se fesoasoani mai le Atua (Salamo 69:1-3)
   * E le tumau lona fifilemu, ae na ia finafinau atu pea i le tatalo (Salamo 69:13). Na te suesueina o ia lava (Salamo 69:5-6). Ua ia faailoa atu lona alofa i le Atua (Salamo 69:7, 9). Ua ia mautinoa o le a le tumau ona fifilemu pea le Atua e faavavau (Salamo 69:33-36; 42:5; 102:13)
   * O loo faailoa mai i Salamo le fesoota’iga ma le Atua e tatau ona faaauau pea, e tusa lava poo a taualumaga o le soifuaga
4. **Ua le faataunuuina ea Ana folafolaga o loo i le Tusi Paia? (Salamo 77)**
   * Pe na maua ea oe i lea lagona faapei o le fai-salamo (Salamo 77:1-6)? Sa ia tagi atu i le Atua ma le faamoemoe mo se tali, ae na te le’i maua; i lona atuatuvale na ia teena ai le faamafanafanaga; ae na ia manatua le taimi na ia pese atu ai i le Atua ma manatunatu loloto ai ia te Ia. Na Ia fetalai mai: “O lenei, ua galo ea au i le Atua? O fea ea o i ai Au folafolaga?” (Salamo 77:7-9).
   * O le tali o loo ua i aso ua mavae (Salamo 77:10-12; Iosua 21:45). Na faia e le Atua mea ofoofogia i luma o nuu (Salamo 77:13-17). Na Ia faia le ala i le sami atoa ai ma le taitaiina o Ona tagata e ala i lima o Mose ma Arona (Salamo 77:18-20).
   * Peita’i, e le o Ana galuega uma na manino lelei mai. E i ai taimi, sa Ia faatinoina ai e aunoa ma le iloa atu o Ona aao: “o ou tulaga-aao foi e le iloa lava ia” (Salamo 77:19). O galuega lava a le Atua, pe faaalialia mai pe natia foi. E ao lava ona tatou faatuatuaina o Ia.
5. **Aisea e manuia ai o e amioleaga? (Salamo 37 and 73)**
   * E to’atele tagata amioleaga e manuia ma le oo i ni mafatiaga, e ui lava ua latou taueseina le Atua mai o latou olaga (Salamo 73:3-9); peita’i i latou o e saili e auauna atu i le Atua, e mafatia ma puapuagatia (Salamo 73:13-14).
   * O lenei na mafua ai ona toetoe a mapeva ai le vae o Asafo (Salamo 73:2). Peita’i, ina ua taitaiina e le Atua ona ala i le Malumalu, ona faato’a ia malamalama ai lea (Salamo 73:17).
   * E tatau ona tatou va’ai i le manuia o le amioleaga i se va’aiga moni lava. E lē tatau ona tatou va’ai i ona “aso nei”, a’o le “taimi o le iuga”. Pe a fesaga’i le amioleaga ma le faamasinoga a le Atua, o le a le toe i ai loa i latou, o le a latou le mauaina foi le fiafia e faavavau, ua teuina mo e amiotonu.